Секторот за инспекциски надзор во областа на социјалната заштита и заштита на децата - Одделение за инспекциски надзор од дејноста на заштита на децата при Министерството за труд и социјална политика, преку инспекторите за детска заштита Јорданка Николовска Виш инспектор со службена легитимација број 0019 и Рамиз Јашари инспектор за детска заштита, извршија вонреден инспекциски надзор над субјектот на инспекциски надзор JОУД- Детска градинка Павлина Велјанова Koчани со седиште на ул. 9 Мај бб, Кочани застапувано од Едита Миткова директор, а врз основа на записникот од извршен вонреден инспекциски надзор бр. ИП1 16-78/2 од 23.02.2022 година и врз основа на членовите 205 и 209 став (3) од Законот за заштита на децата („Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19, 275/19, 311/20 и 294/21) го донесоа следното

**Р Е Ш Е Н И Е**

1. СЕ ЗАДОЛЖУВА Едита Миткова - директор JОУД- Детска градинка Павлина Велјанова Koчани, за отстранување на констатираните недостатоци и неправилности утврдени со записникот со ИП1 16-78/2 од 23.02.2022 година :

1). Да ја утврди целосно фактичката состојба и доколку постои основано сомнение да поведе постапка за утврдување на одговорност ,,да поднесе кривична пријава за сторено кривично дело, барање за поведување на прекршочна постапка или иницијатива за покренување на дисциплинска постапка, ако најде докази дека со повредата на прописите е сторено кривично дело, прекршок или потешка повреда на работната дисциплина, неизвршување, несовесно и ненавремено извршување на работите и работните задачи,, согласно член 216 став 1 алинеја 2 од Законот за заштита на децата („Сл.весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18 и 198/18).

Доколку не се постапи на начин кој е определен со записникот, ќе се смета дека е сторен прекршок според член 228 од Законот, имено ,,Глоба во износ од 1.000 евра во денарска противвредност ќе се изрече за прекршок на установа за деца, ако врши психичко или физичко малтретирање, казнување или друго нечовечко постапување или злоупотреба на децата (член 12).

**Рок: 3 дена од прием на решението**

2).Се задолжува директорот на JОУД- Детска градинка Павлина Велјанова Koчани, веднаш по истекот на рокот за извршување на инспекциската мерка, а најдоцна во рок од три дена писмено да ги извести инспекторите дали е извршена инспекциската мерка, согласно член 30 од Законот за инспекциски надзор (,,Сл.весник на Р.М.,, бр.50/10, 161/10, 157/11, 147/13, 41/14, 33/15 и 193/15).

3.)Жалбата против ова решение не го одлага неговото извршување согласно член 217 став (2) од Законот за заштита на децата („Сл.весник на Р.М.” бр.23/13, 12/14, 44/14, 144/14,10/15,25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19 и 146/19) .

**О б р а з л о ж е н и е**

Секторот за инспекциски надзор во областа на социјалната заштита и заштита - Одделение за инспекциски надзор од дејноста на заштита на децата на децата при Министерството за труд и социјална политика, преку инспекторите Јорданка Николовска виш инспектор и Рамиз Јашари инспектор, извршија вонреден инспекциски надзор над субјектот на инспекциски надзор JОУД- Детска градинка Павлина Велјанова Koчани по пријава поднесена од родителот Е.С., доставена преку електронска пошта бр.ИП1 16-78 од 15.02.2022 година, а во врска со згрижувањето на деца во воспитна група од 5-6 години во JОУД- Детска градинка Павлина Велјанова Koчани - Клон 4 и почитување на протоколите. Имено на ден 11.02.2022 година , кога порано од претходно, наместо во 16 часот отишла да го земе своето дете во 14 часот, затекнала состојба што укажува на н почитување на протоколите, односно сите деца од групата биле во ходникот облечени во јакни и ги чекале родителите. Едно од децата било „прилегнато на две столчиња“ друго „клекнато“, а затекнатат состојба ја квалификува како „ не хумана, не човечна и кршење на детските права за пристојни услови“.

Врз основа на записникот од извршен вонреден инспекциски надзор бр. бр.ИП1 16-78 од 15.02.2022 година, изјавата на негователката и извештајот од извршен разговор на стручната служба со родителите на детето, не можеше да се констатираат наводите во пријавата, па поради тоа се задолжува директорот на установата да ја утврди правилно фактичката состојба и доколку утврди неправилност да поведе постапка за утврдување на одговорност на вработените, согласно член 216 од Законот за заштита на децата („Сл.весник на Р.М.” бр.23/13, 12/14, 44/14, 144/14,10/15,25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19, 275/19 и 311/20), односно да „поднесе кривична пријава за сторено кривично дело, барање за поведување на прекршочна постапка или иницијатива за покренување на дисциплинска постапка, ако најде докази дека со повредата на прописите е сторено кривично дело, прекршок или потешка повреда на работната дисциплина, неизвршување, несовесно и ненавремено извршување на работите и работните задачи“.

Врз основа на изнесеното се одлучи како во диспозитивот на ова решение.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-78/3 од 23.02.2022 година.

Инспектори за детска заштита:

**Јорданка Николовска-виш инспектор**

**Рамиз Јашари- инспектор**